open-index/open-wikipedia-markdown huggingface dataset:
62-oji Oskarų teikimo ceremonija

**62-oji [[Oskaras|Oskarų]] teikimo ceremonija** vyko 1990 m. kovo 26 d. „Dorothy Chandler“ paviljone Los Andžele. Ceremoniją vedė amerikiečių aktorius Bilis Kristalas.

Filmas *„Ponios Deizės vairuotojas“* laimėjo keturis Oskarus, tarp kurių buvo ir geriausio metų filmo apdovanojimas. Aštuoniasdešimtmetė aktorė Džesika Tendi tapo vyriausia aktore, triumfavusia geriausios aktorės kategorijoje. Ceremonija įsiminė ir tuo, jog tik trečią kartą Oskarų istorijoje geriausiu režisieriumi tapo ne geriausio metų filmo režisierius.

## Oskarų nominantai ir laimėtojai

Oskarų laureatai lentelėje yra ***paryškinti.***

## Daugiausia nominacijų ir apdovanojimų

Šie filmai buvo nominuoti daugiau nei vieną kartą:
* Devynis: *„Ponios Deizės vairuotojas“*
* Aštuonis: *„Gimęs liepos 4-ąją“*
* Penkis: *„Triumfas“*, „My Left Foot“
* Keturis: *„[[Gelmė (filmas)|Gelmė]]“*, *„Barono Miunhauzeno nuotykiai“*, *„Mirusių poetų draugija“*, *„Garsūs broliai Baker“*
* Tris: *„Nusikaltimai ir prasižengimai“*, „Enemies: A Love Story“, *„Svajonių laukas“*, „Henry V“, *„[[Indiana Džounsas ir paskutinis kryžiaus žygis]]“*, *„Undinėlė“*
* Du: *„Juodasis lietus“*, „Camille Claudel“, *„Elkis teisingai“*, *„Ak, jau tie tėvai“*, „Shirley Valentine“

Šie filmai laimėjo daugiau nei vieną Oskarą:
* Keturis: *„Ponios Deizės vairuotojas“*
* Tris: *„Triumfas“*
* Du: *„Gimęs liepos 4-ąją“*, *„Undinėlė“*, „My Left Foot“

## Išnašos
60-oji Oskarų teikimo ceremonija

**60-oji [[Oskaras|Oskarų]] teikimo ceremonija** vyko 1988 m. balandžio 11 d. Renginį vedė amerikiečių aktorius Čevis Čeisas.

Filmas *„Paskutinis imperatorius“* buvo nominuotas devyniose kategorijose, tarp kurių buvo geriausias filmas, režisierius ir scenarijus, ir visose laimėjo. Filmas *„[[Pamišę]]“* buvo nominuotas šešiose kategorijose ir laimėjo tris – du už vaidybą ir vieną už geriausią originalų scenarijų.

## Oskarų nominantai ir laimėtojai

Oskarų laureatai lentelėje yra ***paryškinti.***

## Daugiausia nominacijų ir apdovanojimų

Šie filmai buvo nominuoti daugiau nei vieną kartą:

* Devynis: *“Paskutinis imperatorius“*
* Septynis: „Broadcast News“
* Šešis: *„[[Saulės imperija]]“*, *„Fatališkas potraukis“*, *„[[Pamišę]]“*
* Penkis: *„Viltis ir šlovė“*
* Keturis: *„Neliečiamieji“*
* Tris „Cry Freedom“
* Du: *„Iki pasimatymo, vaikai“*, *„Mirę“*, *„[[Ironweed]]“*, *„Mano šuniškas gyvenimas“*, *„Radijo dienos“*, *„Robotas policininkas“*, *„[[Istviko raganos]]“*

Šie filmai laimėjo daugiau negu vieną Oskarą:

* Devynis: *„Paskutinis imperatorius“*
* Tris: *„[[Pamišę]]“*

## Išnašos
Vamis

**Vamis** () – upė rytinėje Tanzanijoje. Teka Pvani ir Morogoro regionuose. Išteka aukštai Kaguru kalnuose ir rytuose įteka į Indijos vandenyną, į vakarus nuo Zanzibaro. Baseinas apima teritoriją nuo toli už Dodomos miesto esančios Kinjasangvės upės iki pietinio Masai stepės pakraščio, bendras plotas užima 43 946 km². Tik tai ištekėjusi iš Mkatos upės baseino šiauriniame Mikumio nacionalinio parko pakraštyje, upė įgauna *Vamio* pavadinimą.

Upės nuotėkis sumažėjęs dėl regiono miškų naikinimo ir klimato pokyčių. Vamio upė pietuose riboja Sadanio nacionalinį parką, vienintelę Tanzanijos pajūrio saugomą teritoriją.

Intakai:
* kairysis – Mkata
* dešinieji – Lukigura, Mjonga, Čogoatis

## Šaltiniai
Didžioji Ruaha

**Didžioji Ruaha** () – upė pietų-centrinėje Tanzanijoje. Išteka aukštai Kipengerės kalnagūbryje, teka per Usangu šlapynes, Ruahos nacionalino parko bei Seluso medžioklės rezervato teritorijomis ir įteka į Rufidžio upę. Didžioji Ruahos upė tiekia 22 % viso Rufidžio baseino vandens.

Upė vietinių gyventojų naudojama pasėliams drėkinti, žvejybai. Upėje atrastos 38 žuvų rūšys. Ant upės pastatytos Mteros (60 MW) ir Kidatu (200 MW) hidroelektrinės, kartu pagaminančios nemažą dalį šalies suvartojamos elektros.

Nuo 1990 m. fiksuojamas sumažėjęs upės tėkmės srautas, dėl ko 1993 m. kai kuriose vietose upės vaga buvo visiškai išdžiuvusi, taip pat kasmet sausuoju metų laiku upė visiškai išdžiūva. To priežastys yra nekontroliuojamas vandens panaudojimas ryžių laukams drėkinti.

Didesni intakai: Lukosis, Jovis, Kitetė, Sandžė, Mažoji Ruaha, Kisigas, Mbaralis, Kimanis ir Čimala.

## Išnašos
Balstogės rotušė

**Balstogės rotušė** () – mūrinė vėlyvojo baroko architektūros stiliaus miesto rotušė pastatyta 1745–1761 metais, Balstogės mieste, *Kosciuškos* aikštėje. Rotušės statybas finansavo Abiejų Tautų respublikos etmonas Janas Klemensas Branickis, architektas Johanas Heinrichas Klemas. Per II pasaulinį karą buvo sugriauta, 1954–1958 m. atstatyta, architektė *Krystyna Chojnacka*. Pastate niekada nebuvo įsikūrusi miesto valdžia, iš pradžių čia veikė turgus, vėliau parodų salė ir gaisrinė. Šiuo metu pastate įsikūręs Balstogės Palenkės muziejus, kuriame eksponuojami įvairūs archeologiniai radiniai ir kiti su regionu susiję eksponatai. Taip pat pastate įsikūrusi tapybos galerija. 1959 m. lapkričio 18 d. rotušė buvo įtraukta į Palenkės vaivadijos saugomų istorijos paminklų sąrašą.


Vaizdas:Bialystok - ratusz miejski fc05.jpg
Vaizdas:Ratusz Białystok.JPG
Vaizdas:Town hall in Białystok.png
Vaizdas:Ratuszbialystok.jpg

Vaizdas:Fontanna i Ratusz, Rynek Kościuszki, Białystok nocą 2011.jpg


## Literatūra
* W. Monkiewicz, Białystok i okolice, wyd. KAW, Białystok 1986, ISBN 83-03-01431-5, s. 24

## Nuorodos

* Palenkės muziejaus tinklalapis (lenk.);
* Palenkės vaivadijos saugomų istorijos paminklų sąrašas (lenk.).
Czesław Kiszczak

**Česlavas Janas Kiščiakas** (,  1925 m. spalio 19 d. Ročanuose - 2015 m. lapkričio 5 d. Varšuvoje) – lenkų politikas, generolas, 1989 m. rugpjūčio mėn. paskirtas LLR Ministru pirmininku, tačiau nesugebėjęs suformuoti vyriausybės.

## Biografija
Hitlerinės okupacijos metais dalyvavo pasipriešinimo judėjime. Po karo tarnavo karinėje kontržvalgyboje, 1957 m. baigė Lenkijos Generalinio štabo akademiją. Nuo 1972 m. buvo Lenkijos kariuomenės Generalinio štabo viršininko pavaduotojas – karinės žvalgybos viršininkas. 1979 m. paskirtas LLR Nacionalinės gynybos ministerijos vidaus karinės tarnybos vadovu, jam suteiktas divizijos generolo karinis laipsnis.

1981 m. liepos mėn. Č.Kiščiakas išrinktas LJDP CK nariu, tapo Vidaus reikalų ministru bei prie LLR Ministrų tarybos sukurto viešosios tvarkos ir drausmės bei įstatymų vykdymo priežiūros komiteto pirmininku.

Lenkijoje įvedus karinę padėtį, tapo vienu svarbiausiu karinio režimo vadovų, nuo 1981 m. gruodžio 13 d. iki pat karinės padėties panaikinimo buvo „Nacionalinio gelbėjimo karinio komiteto“ nariu. 1982 m. išrinktas kandidatu į LJDP CK Politinio biuro narius, 1986 m. liepos mėn. – Politinio biuro nariu. Nuo 1985 m. buvo Seimo nariu.

Karinės padėties metu vadovavęs Vidaus reikalų ministerijai ir organizavęs represijas prieš opoziciją, 1986 m. rugsėjo 17 d. generolas Č.Kiščiakas paskelbė apie visų politinių kalinių paleidimą į laisvą (išlaisvinti 225 asmenys). Tai buvo pirmas žingsnis į dialogą tarp komunistinės valdžios ir Solidarumo vadovaujamos opozicijos. 1988 m. rugpjūčio 31 d. Varšuvoje Č.Kiščiakas susitiko su L.Valensa, vėliau organizavo Apskritojo stalo derybas su opozicija.

1989 m. rugpjūčio 2 d. LLR Prezidento V.Jaruzelskio teikimu Seimas paskyrė Č.Kiščiaką šalies Ministru pirmininku. Pradėjus formuoti vyriausybę L.Valensa paskelbė, kad jis pats pretenduoja tapti Ministru pirmininku, о ilgametės LJDP marionetinės „koalicinės partnerės“ Jungtinė valstiečių partija bei Demokratų partija perėjo į opozicijos pusę. Šiomis sąlygomis Č.Kiščiakui nepavyko suformuoti vyriausybės ir jis 1989 m. rugpjūčio 17 d. atsistatydino. Pirmosios pokario Lenkijos nekomunistinės Vyriausybės vadovu tapo Tadeušas Mazoveckis, o Č.Kiščiakas joje liko Vidaus reikalų ministru ir buvo juo iki 1990 m. liepos 7 d.

Vėliau Č.Kiščiakas politinėje veikloje nebedalyvavo. 2009 m. rugsėjo mėn. jis nuteistas dvejiems metams kalėjimo už religinę diskriminaciją, nes 1985 m. būdamas VRM vadovu atleido milicininką iš darbo už dalyvavimą religinėse apeigose.

2012 m. sausio mėn. kartu su V.Jaruzelskiu, F.Sivickiu ir T.Tučpaskiu nuteistas už karinės padėties įvedimą Lenkijoje 1981 m. gruodžio mėn.

## Nuorodos
* Generolo Č.Kiščiako kalba LLR Seime 1982 m.

## Šaltiniai

|-
61-oji Oskarų teikimo ceremonija

**61-oji [[Oskaras|Oskarų]] teikimo ceremonija** vyko 1989 m. kovo 29 d. Los Andžele. Kadangi kovo 26-ąją dieną vyko Velykos, renginys buvo perkeltas į trečiadienį. Ceremonijoje nebuvo vieno oficialaus vedėjo.

Daugiausia – keturis – Oskarus laimėjo filmas *„Lietaus žmogus“*, tarp kurių buvo ir geriausio metų filmo, režisieriaus, aktoriaus bei scenarijaus apdovanojimai.

## Oskarų nominantai ir laimėtojai

Oskarų laureatai lentelėje yra ***paryškinti.***

## Daugiausia nominacijų ir apdovanojimų

Šie filmai buvo nominuoti daugiau nei vieną kartą:

* Aštuonis: *„Lietaus žmogus“*
* Septynis: *„Pavojingi ryšiai“*, *„[[Deganti Misisipė]]“*
* Šešis: *„Kas pakišo triušį Rodžerį“*, *„Dalykinė moteris“*
* Penkis: *„Gorilos rūke“*
* Keturis: „The Accidental Tourist“, *„Kietas riešutėlis“*
* Tris: *„Žuvelė vardu Vanda“*, *„Takerio svajonė“*
* Du: *„Didelis“*, *„Kelionė į Ameriką“*, „Little Dorrit“, *„Pelė užkariautojas“*, „Running on Empty“, *„Nepakeliamas būties lengvumas“*, *„[[Vilou]]“*

Šie filmai laimėjo daugiau negu vieną Oskarą:

* Keturis: *„Lietaus žmogus“*
* Tris: *„Pavojingi ryšiai“*, *„Kas pakišo triušį Rodžerį“*

## Išnašos
Balstogės Branickių rūmų svečių namai

**Balstogės Branickių rūmų svečių namai** () – rūmai esantys Balstogės miesto centre, *ul. Kilińskiego 6* gatvėje. Rūmai buvo pastatyti XVIII a. antroje pusėje, apie 1771 metus, architektas Johanas Sigmundas Deibelis. Rūmų paskirtis buvo apgyvendinti į Balstogės Branickių rūmus atvykusius svečius.

## Istorija

Rūmai buvo pastatyti 1771 m., bet po Jano Klemenso Branickio mirties rūmų interjero įrengimas buvo sustabdytas ir atnaujintas 1776 metais. Tuo metu rūmų įrengimui vadovavo Izabela Poniatovska, o architektas *Jan Sękowski*. Po Izabelos Poniatovskos mirties rūmai atiteko Rusijos imperijos carui Aleksandrui I. 1837 m. pastate įkurta kilmingų merginų mokykla. 1944 m. sudegė ir 1950 m. atstatyti. Atstačius įkurtas revoliucijos muziejus. Šiuo metu įsikūrusi civilinės metrikacijos įstaiga.


Vaizdas:Army Square in Białystok.JPG
Vaizdas:Interior of Guest Palace in Białystok.jpg
Vaizdas:Palacyk goscinny. Tablica.JPG
Vaizdas:Wnętrze pałacyku gościnnego w Białymstoku.jpg


## Nuorodos

* Nuotraukos I ;
* Nuotraukos II;
* Aprašymas apie rūmus (lenk.).
Balstogės Riudigerių rūmai

**Balstogės Riudigerių rūmai** () – rūmai esantys Balstogės mieste, *Dojlidų* gyvenvietėje. Rūmai buvo pastatyti XIX a. viduryje. Iš pradžių priklausė *Krusensternų* šeimai, vėliau *Riudigeriams* ir *Lubomirskams*. II pasaulinio karo metu rūmuose buvo įsikūręs miesto gauleiteris Erich Koch. 1944 m. rūmai sudegė, 1956–1957 m. buvo atstatyti. Šiuo metu rūmuose įsikūrusi *Balstogės Stanislavo Stašico Viešojo administarvimo aukštoji mokykla*.
Balstogės Šv. Vincento Gailestingųjų Seserų vienuolynas

**Balstogės Šv. Vincento Gailestingųjų Seserų vienuolynas** () – moterų katalikių vienuolynas Balstogės mieste. Vėlyvojo baroko architektūros stiliaus vienuolynas pastatytas 1769 metais, jo statybas finanansavo Abiejų Tautų respublikos etmonas Janas Klemensas Branickis. Per II pasaulinį karą vienuolynas sudegė, 1944–1949 m. atstatytas pagal architekto Stanisław Bukowski projektą.


Vaizdas:150913 Daughters of Charity Monastery in Białystok - 01.jpg
Vaizdas:Klasztor sióstr miłosierdzia na Rynku Kościuszki w Białymstoku, PN.JPG


## Nuorodos

* Aprašymas apie vienuolyną (lenk.) .
Damien Duff

**Damjenas Dafas** (*Damien Duff*; g. 1979 m. kovo 2 d.) – buvęs Airijos futbolininkas, krašto saugas. Atstovavo nacionalinei rinktinei.

## Karjera
Daug metų praleido „Blackburn Rovers“ klube. 2003 m. už 17 mln. svarų perėjo į „Chelsea“ klubą, tačiau ten buvo dažnai kamuojamas traumų. 2006–2009 m. atstovavo „Fulham“ klubui.

2014 m. birželį prisijungė prie Melbourne City (Australija). Sudaryta vienerių metų sutartis. 2015 m. kovo mėn. futbolininkas patvirtino, kad grįš į Airiją, ketindamas baigti karjerą.

2015 m. liepos 14 d. pasirašė sutartį su Airijos lygos „Premier“ diviziono klubu „Shamrock Rovers“ Atskleidė, kad futbolininkas savo atlyginimą skirs labdarai. 

2015 m. gruodžio 21 d. paskelbė pasitraukiantis iš futbolo.

## Rinktinė
1998 m. kovo 25 d. debiutavo Airijos nacionalinėje rinktinėje draugiškose rungtynėse prieš Čekiją. Varžovai nugalėjo airius rezultatu 2-1. 

Dalyvavo 2002 m. pasaulio čempionate. 2002 m. birželio 11 d. įmušė įvartį į Saudo Arabijos vartus. Airija sutriuškino varžovus rezultatu 3-0.

## Laimėjimai
;Blackburn Rovers
* Anglijos lygos taurė (1): 2001–2002 m.

;Chelsea
* Premier League (2): 2004–2005, 2005–2006 m.
* Anglijos lygos taurė (1): 2004–2005 m.
* FA Community Shield (1): 2005 m.

;Newcastle United:
* UEFA Intertoto taurė (1): 2006 m.

## Dalyvavimas čempionatuose

|}

## Išnašos

## Nuorodos
* Transfermarkt
* Globalsportsarchive
Imperatoriškoji amazonė

**Imperatoriškoji amazonė** arba **Siserou** (*Amazona imperialis*) – papūginių (*Psittacidae*) šeimos paukštis, priklausantis amazonės (*Amazona*) papūgų genčiai. Ši papūga paskelbta nacionaliniu Dominikos paukščiu ir yra pavaizduota ant šios šalies vėliavos.

## Paplitimas
Šios rūšies papūgos gyvena kalnuotose vietovėse esančiuose miškuose ir yra randamos tik Karibų jūros regione, Dominikos saloje. Beveik visa rūšies populiacija susitelkusi aplink Djabloteno kalną esančiose miškuose, Morn Trua Pitono nacionaliniame parke. Dabartinė rūšies populiacija yra maždaug 250–350 paukščių.

## Išvaizda
Imperatoriškosios amazonės laikomos pačiomis didžiausiomis amazonės genties papūgomis. Suaugusios jos būna 45–50 cm ilgio ir sveria apie 800–900 g. Galva bei priekinė kūno dalis išmarginta tamsiai kaštonine bei violetine spalvomis. Nugara ir sparnai – žali, tačiau sparnų galai turi raudonus dryžius. Uodega tamsiai žalia, su raudonais, mėlynais dryžiais.

## Gyvenimo būdas
Kaip ir daugelis amazonių rūšies papūgų, imperatoriškosios papūgos minta įvairiais vaisiais, sėklomis, riešutais. Gyvena po vieną arba poromis. Šios rūšies papūgos yra labai prieraišios ir susiradusios porą praleidžia su ja visą likusį gyvenimą. Lizdus suka nuo vasario iki balandžio. Patelė dažniausiai padeda 2 baltos spalvos kiaušinius ir peri juos apie 26–28 dienas. Paprastai išgyvena tik vienas jauniklis.

Ši papūga yra pripažinta nykstančia rūšimi bei įtraukta į tarptautinę raudonąją knygą.

## Nuorodos
* Imperatoriškosios papūgos  (anglų k.)
* Informacija apie Imperatoriškąsias papūgas  (anglų k.)
Balstogės getas

**Balstogės getas** (, , ) – II pasaulinio karo metu, 1941 m. liepos 26 d. Balstogės mieste įkurtas žydų getas. Getas buvo įkurtas miesto centre ir padalintas pusiau Bialos upės. Iš viso jame gyveno nuo 40 000 iki 60 000 gyventojų, suvarytų iš paties miesto ir aplinkinių vietovių. Getas pradėtas likviduoti 1943 m. rugpjūčio 16 d., dėl to prasidėjo Balstogės geto sukilimas. Didžioji dalis geto gyventojų buvo nužudyti vietoje arba išvežti į Maidaneko ir Treblinkos koncentracijos stovyklas.

## Geto istorija

1941 m. birželio 28 d. įvyko pirmasis pogromas prieš žydus, kai buvo sudeginta Balstogės Didžioji sinagoga su joje buvusiais nuo 800 iki 1000 žmonių. Tą dieną iš viso buvo nužudyta apie 5,000 žydų. 1941 m. birželio 30 d. mieste lankėsi Heinrich Himmler ir pareiškė, kad mieste yra didelis pavojus dėl galimų sovietinių partizanų veiklos, kuriems galimai padeda vietos žydų bendruomenė. 1941 m. liepos 26 d. buvo įkurtas getas, kurio gyventojai buvo priversti dirbti tekstilės ir šaudmenų gamyklose. 1943 m. vasario 5-12 d. buvo išvežta apie 10,000 geto gyventojų į Treblinkos koncentracijos stovyklą. 1943 m. rugpjūčio 16 d. prasidėjo geto likvidacija, dėl kurios kilo porą dienų trukęs Balstogės geto sukilimas. Po sukilimo visi likę žydai buvo išvežti į koncentracijos stovyklas ir tik keliems šimtams žmonių pavyko pabėgti ir išgyventi holokaustą. 1944 m. rugpjūtį į miestą įžengė Raudonoji armija.
 

## Nuorodos

* Aprašymas apie getą (angl.);
* Miesto žydų istorija (angl.) .
Kevin Doyle

**Kevinas Doilas** (*Kevin Doyle*; g. 1983 m. rugsėjo 18 d.) – buvęs Airijos futbolininkas, puolėjas. Atstovavo nacionalinei rinktinei.

## Karjera
Karjerą pradėjo Airijoje, kur 2002–2003 m. atstovavo Saint Patrick's Athletic klubui. O 2003–2005 m. žaidė Cork City. 

2005 m. už 78 tūkst. svarų perėjo į „Reading“ (Anglija). Šiam iškritus iš Premier League, perėjo į „Wolverhampton Wanderers“. Nuomos pagrindais perleistas Queens Park Rangers, o vėliau paskolintas Crystal Palace FC. 

2015 m. kovo 20 dieną buvo paskelbta, kad Doilas pasirašė išankstinę sutartį su MLS klubu Kolorado „Rapids“. Iš pradžių dvejų su puse metų sutartis turėjo įsigalioti nuo 2015 m. liepos 1 d., pasibaigus jo sutarčiai su „Wolverhampton Wanderers“, tačiau 2015 m. gegužės 6 d. buvo pasiektas susitarimas, kad Doilas galėtų prisijungti anksčiau nei planuota. 2015 m. gegužės 23 d. debiutavo MLS lygoje, kai Kolorado „Rapids“ 1:0 nugalėjo Vankuverio „Whitecaps“.

## Rinktinė
2006 m. kovo 1 d. Kevinas Doilas debiutavo Airijos nacionalinėje rinktinėje rungtynėse prieš Švediją.

## Laimėjimai

;Cork City
* Airijos Nacionalinė lyga (1): 2005 m.
;Reading
* Football League Championship (1): 2005–06 m.
;Wolverhampton Wanderers
* Football League One: 2013–14 m.

## Dalyvavimas čempionatuose

|}

## Išnašos

## Nuorodos
* Transfermarkt
* Globalsportsarchive
Danijel Pranjić

**Danijelis Pranjičius** (*Danijel Pranjić*; g. 1981 m. gruodžio 2 d.) – Kroatijos futbolininkas, rungtyniaujantis saugo arba kairiojo krašto gynėjo pozicijoje.

## Karjera
Karjeros pradžioje žaidė įvairiuose regioniniuose Kroatijos klubuose, kol 2004 m. pateko į Zagrebo „Dinamo“ gretas.

Vėliau persikėlė į Nyderlandus. Po gero pasirodymo ten, perėjo į „Bayern Munich“ klubą, tačiau jame neįsitvirtino, pasirodydavo tik po keitimų.

## Laimėjimai
2004 m. debiutavo Kroatijos rinktinėje rungtynėse prieš Airiją.

## Laimėjimai
;Heerenveen
* KNVB taurė: 2008–09 m.

;Bayern Munich
* Bundesliga: 2009–10 m.
* Vokietijos futbolo taurė: 2009–10 m.

## Dalyvavimas čempionatuose

|}

## Išnašos

## Nuorodos
*
Balstogės geto sukilimas

**Balstogės geto sukilimas** (, ) – II pasaulinio karo metu 1943 m. rugpjūčio 16-20 d. įvykęs sukilimas Balstogės gete. Tai buvo antras pagal dydį sukilimas po Varšuvos geto sukilimo. 

## Sukilimas

Sukilimas prasidėjo 1943 m. rugpjūčio 16 d. naktį, kai prasidėjo geto likvidacija. Pagrindinis sukilėlių tikslas buvo pralaužti vokiečių apsaugą, kad kuo daugiau žmonių spėtų pabėgti iš geto į netoliese esančią Knišino girią. Sukilime dalyvavo nuo 300 iki 500 žmonių, kurie buvo ginkluoti 1 kulkosvaidžiu, 25 šautuvais, 100 pistoletų ir savo gamybos molotovo kokteiliais. Dauguma iš sukilėlių žuvo arba nusižudė, bet 150 žmonių pavyko pabėgti iš geto. Sukilimui vadovavo Mordechaj Tenenbaum ir Daniel Moszkowicz. Sukilimas tęsėsi iki rugpjūčio 20 d. kai buvo galutinai likviduotas getas.

## Literatūra

* B. Mark: Ruch oporu w getcie białostockim. Samoobrona-zagłada-powstanie. Warszawa 1952.
* Obozy hitlerowskie na ziemiach polskich 1939–1945. Informator encyklopedyczny. Warszawa 1979.

## Nuorodos

* Miesto žydų istorija (angl.) .
Dojlidų tvenkiniai

**Dojlidų tvenkiniai** () – dirbtiniai tvenkiniai, šiaurės rytų Lenkijoje, Palenkės vaivadijoje, Balstogės apskrityje, Balstogės mieste. Tvenkiniai susidarė 1962 m. užtvenkus Bialos upę.

## Gyvūnija

Tvenkiniuose gyvena apie 200 skirtingų paukščių rūšių iš kurių rečiausios didysis baltasis garnys, mažasis baltasis garnys, kormoranas, juodakaklis naras, urvinė antis, nuodėgulė, pelikanai, raudonkojis sakalas, terekija, gyvatėdis, kilnusis erelis, didysis poliarinis kiras, tripirštis kiras ir t. t. Taip pat dėl gana pelkėtų ir seklių vietų tvenkiniuose gausu skirtingų varliagyvių rūšių iš kurių rečiausios raudonpilvė kūmutė, pilkoji rupūžė, žalioji rupūžė, nendrinė rupūžė, tikrosios medvarlės, paprastasis tritonas, skiauterėtasis tritonas bei beuodegiai varliagyviai.
Balstogės mūšis

**Balstogės mūšis** () – vienas iš Lenkijos-sovietų karo mūšių įvykęs 1920 m. rugpjūčio 22 d. tarp Rusijos TFSR ir Lenkijos kariuomenių. 

Po pergalės prie Varšuvos lenkai puolė į rytus besitraukiančius bolševikus, kurie apsistojo Balstogės mieste. Mūšis truko visą dieną ir miestą kelis kartus užimdavo tai vieni tai kiti kol galiausiai miestą užėmė lenkai. Lenkams mūšio metu vadovavo Zygmunt Wenda, August Emil Fieldorf, Władysław Broniewski bei Józef Marjański, kuris mūšio metu ir žuvo. Bolševikams vadovavo Nikolajus Sologubas. 

Iš viso žuvo 50 lenkų ir 600 bolševikų kareivių, 200 lenkų buvo sužeisti bei 8000 bolševikų pateko į nelaisvę.

## Nuorodos

* Aprašymas apie mūšį (lenk.);
* Aprašymas apie mūšį (lenk.).

## Literatūra

* A. Borkiewicz, St. Grzegorczyk Walki 1 pp Legionów o Białystok na tle Bitwy Warszawskiej w 1920 roku, Wyd. Komitetu Budowy Kościoła-Pomnika S-ego Rocha, Białystok 1936
* W.Broniewski Pamiętnik 1918–1922, PIW, Warszawa 1984
Jonavos I tvenkinys

**Jonavos I tvenkinys** arba **Joninių tvenkinys** – Neries mažųjų intakų (su Nerimi) baseino tvenkinys Lietuvoje, telkšantis Jonavos miesto centrinėje dalyje. Įrengtas ant Neries dešiniojo intako Varnakos upelio (1,3 km nuo jo žiočių), prasidedančio Jonavos rajone šalia Gudžionių kaimo. Tvenkinio ilgis iš šiaurės į pietus – 0,52 km, plotis – iki 0,12 km. Altitudė 54,5 m. Krantai aukšti, vietomis apaugę medžiais, pietinėje pakrantėje yra paplūdimys, į pietryčius – Jonavos miesto stadionas. Priešsroviui už 70 m telkšo Jonavos II tvenkinys.

Tvenkinio kodas – 12050393,  plotas – 4,5 ha.

Šalia Jonavos I tvenkinio veda A. Kulviečio, Žemaitės, Sodų gatvės.


Vaizdas:Apledejas Jonavos I tvenkinys kova.JPG|Apledėjęs I tvenkinys
Vaizdas:Apledejas Jonavos I tvenkinys kova2.JPG|I tvenkinys kovo mėn.
Vaizdas:Jonavos I tvenkinys kova - baseinas.JPG|Baseinas I tvenkinyje


## Taip pat skaitykite

* Jonavos II tvenkinys
* Jonavos III tvenkinys
* Jonavos IV tvenkinys

## Šaltiniai

## Nuorodos

* Sąrašas:Lietuvos tvenkiniai
* Jonavos I tvenkinys Gamtos katalogo portale
* Jonavos tvenkinių išvalymas
CD Lugo

**CD Lugo** – Ispanijos futbolo klubas iš Lugos.

## Istorija
Klubas įkurtas 1953 m. Žaidė žemesniuose divizionuose. Pastaraisiais metais įsitvirtino antros pakopos pirmenybėse.

## Apranga
; Sportinės aprangos pokyčiai:
* Namuose žaidžia raudona balta mėlyna apranga. 

## Sezonai

|}

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Ferdinandas I (Aragonas)

**Ferdinandas I** (1380 m. lapkričio 27 d. – 1416 m. balandžio 2 d.) buvo Aragono, Valensijos ir Maljorkos karalius, Sardinijos karalius, nominalus Korsikos karalius, Sicilijos karalius, nominalus Atėnų kunigaikštis, Barselonos grafas 1412–1416. Jis taip pat buvo Kastilijos regentas 1406–1416 m.

## Biografija

Ferdinandas I gimė Medina del Campo, buvo jaunesnis Jono I ir Eleonoros Aragonietės sūnus.

Mirus broliui Henrikui III, Ferdinandas atsisakė Kastilijos sosto ir su našle Katerina Lankastere valdė kaip regentas, kai jo sūnėnas Jonas II buvo nepilnametis. Jis pasižymėjo išmintingu valdymu.

Kare su musulmonišku Granados emyratu jis užėmė Antekveros miestą (1410 m.), tad kartais vadinamas Antekveriečiu.

Kai Ferdinando I dėdė Martynas Aragonietis mirė nepalikęs įpėdinio Kaspės kompromisu jis buvo išrinktas Aragono karaliumi 1412 m. Kai kitas kandidatas Urgelo grafas Jokūbas II sukilo, Ferdinandas panaikino jo grafystę 1413 m.

Ferdinandas sukūrė Gironos princo titulą Aragono sosto paveldėtojams 1416 m. vasario 19 d.

Didžiausias jo trumpo valdymo nuopelnas buvo sutikimas nuversti antipopiežių Benediktą XIII ir užbaigti Vakarų schizmą, kuri dalino Katalikų bažnyčią 40 metų, 1416 m.

Jis palaidotas Poblet vienuolyne, ankapį sukūrė Pere Oller sūnaus Alfonso V užsakymu 1417 m.

## Nuorodos

|-

|-
Ħ

**Ħ** (minuskulas: **ħ**) – lotynų abėcėlės raidė, gauta prie H viršuje pridėjus papildomą brūkšnelį. Naudojama maltiečių kalboje kaip duslusis faringalinis pučiamasis priebalsis (atitinkantis raidę *heth* semitų *abjad* rašto sistemoje). Mažoji **ħ** naudojama IPA tam pačiam garsui.

Kvantinėje mechanikoje kursyvinis **ℏ** reiškia sumažintą Planko konstantą. Šiame kontekste tariama kaip „h su brūkšniu“.

Minuskulas primena kirilicos raidę **č** (**ћ**) arba Saturno simbolį (**♄**).

## Kodai

## Taip pat skaitykite
* Ĉ
* Ĝ
* Ĵ
* Ŝ
* Ŭ
* Ĥ
Sean St Ledger

**Šonas Sent Ledžeris** (*Sean St Ledger*; 1984 m. gruodžio 28 d.) – Airijos futbolininkas, gynėjas.

## Karjera
Gimė Anglijoje, tačiau jo senelis buvo airis. Sent Ledžeris karjerą pradėjo „Peterborough United“ klube, kurio jaunimo komandoje treniravosi. 

Rungtyniavo antro pagal pajėgumą Anglijos čempionato (Football League Championship) klubuose.

## Rinktinė
2009 m. gegužės 29 d. debiutavo Airijos nacionalinėje rinktinėje draugiškose rungtynėse prieš Nigeriją. Susitikimas baigėsi lygiosiomis 1-1.

2009 m. spalio 10 d. pelnė įvartį rungtynėse prieš Italiją.

## Dalyvavimas čempionatuose

|}

## Išnašos

## Nuorodos
* Transfermarkt
* Globalsportsarchive
Mario Mandžukić

**Marijus Mandžukičius** (*Mario Mandžukić*; g. 1986 m. kovo 21 d.) – Kroatijos futbolininkas, rungtyniaujantis puolėjo pozicijoje. Nuo 2015 m. žaidėjas yra Turino Juventus ekipos narys.

Karjerą pradėjo „NK Marsonia“ klube, o 2007 m. pateko į vieną šalies lyderių – Zagrebo „Dinamo“. 2008–2009 m. sezone Mandžukičius tapo rezultatyviausiu lygos žaidėju (16 įvarčių). 2010 m. už 8 mln. eurų žaidėjas parduotas į „VfL Wolfsburg“.

Kroatijos rinktinėje Marijus Mandžukičius debiutavo 2007 m., varžybose prieš Makedoniją.

## Laimėjimai
;Dinamo Zagreb
* Prva HNL: 2007–08, 2008–09, 2009-10 m.
* Kroatijos futbolo taurė: 2008, 2009 m.

;Bayern Munich
* UEFA Čempionų lyga: 2013 m.
* Bundesliga: 2012-13 m., 2013-14 m.
* Europos Supertaurė: 2013 m.
* FIFA Pasaulio futbolo klubų taurė: 2013 m.

;Atlético Madrid
* Supercopa de España: 2014 m.

;Juventus
* Serie A: 2015–16, 2016–17, 2017–18 m.
* Coppa Italia: 2015–16, 2016–17, 2017–18 m.
* Italijos futbolo supertaurė: 2015 m.

;
* Pasaulio futbolo čempionatas: 2 vieta – 2018 m.

## Dalyvavimas čempionatuose

|}

## Išnašos

## Nuorodos
*
Nikica Jelavić

**Nikica Jelavičius** (*Nikica Jelavić*; g. 1985 m. rugsėjo 27 d.) – buvęs Kroatijos futbolininkas, puolėjas.

## Karjera
Profesionalo karjerą pradėjo 2002 m., Splito „Hajduk“ klube. Vėliau žaidė Belgijoje, Austrijoje, o 2010 m. tapo Glazgo „Rangers“ nariu. 2010–2011 m. sezone jis įmušė 19 įvarčių ir padėjo savo klubui laimėti Škotijos čempionatą. 2012 m. pradžioje už 5 mln. svarų Jelavičius perėjo į „Everton“ klubą. Naujame klube debiutavo įspūdingai, per 13 sezono rungtynių pelnydamas 9 įvarčius, tačiau sekančiame sezone rodikliai buvo kur kas prastesni – 7 įvarčiai.

20013–2014 m. sezone Jelavičius prarado vietą pagrindinėje sudėtyje ir 2014 m. sausį persikėlė į Hull City.

## Rinktinė
Nikica Jelavičius į Kroatijos rinktinę buvo kviečiamas nuo 2007 m., tačiau joje debiutavo tik 2009 m., rungtynėse prieš Katarą, kuriose įmušė pergalingą įvartį.

## Laimėjimai
;Rangers
* Škotijos Premier lyga: 2010–2011 m.
* Škotijos futbolo lygos taurė: 2011 m.

## Dalyvavimas čempionatuose

|}

## Išnašos

## Nuorodos
* 
*
Tumbatu

**Tumbatu** – trečia pagal dydį Zanzibaro (Tanzanija) sala Rytų Afrikos pakrantėje, į šiaurės vakarus nuo Ungudžos salos. Ją apie 40 km nuo žemyninės Tanzanijos skiria Zanzibaro kanalas.

Pleišto formos salos ilgis siekia apie 8 km, plotis plačiausioje vietoje (pietuose) vos 2 km, plotas – 91 km², aukščiausias taškas virš jūros lygio – 20 m. Apsupta rifo, kuris dalinai ją izoliuoja nuo kitų Zanzibaro salų, nors ir jos pietiniai krantai tėra už dviejų kilometrų nuo Ungudžos miesto Mkokotonio.

Yra dvi gyvenvietės – Džongovė ir Kičanganis, abi salos pietuose. Gyventojų 9 480 (2002 m. duomenys).

## Šaltiniai
* Finke, J. (2006) *The Rough Guide to Zanzibar (2-as leidimas).* Niujorkas, Rough Guides.
Kakavos milteliai

**Kakavos milteliai** – neriebi sudėtinė šokolado dalis. Kaip atskiras produktas dažniausiai vadinami tiesiog **kakava**.

Riebioji šokolado sudėtinė dalis vadinama *[[kakavos sviestas|kakavos sviestu]]*. Apie pusę kakavos pupelių svorio (50–57 %) sudaro kakavos sviestas, kuris suteikia šokoladui būdingas lydymosi savybes. Šokolado glazūra yra sulydyti kakavos milteliai ir kakavos sviestas. Kakavos milteliai išskiriami iš kakavos pupelių.

## Fizinės savybės
Kakavos milteliai gali būti nuo šviesiai rudos iki tamsiai raudonai rudos spalvos. Atspalvis kinta pagal kakavos pH. Vartojimui tinkamas kakavos miltelių pH yra nuo 5,4 iki 8,1 ir priklauso nuo pupelių apdorojimo technologijų. Milteliai su pH verte 5,4–5,8 laikomi natūraliais ir yra šviesiai rudi. Silpnai pašarmintų kakavos miltelių pH yra 6,8–7,2, jie yra tamsesnio rudo atspalvio. Vidutiniškai pašarminti kakavos milteliai (pH 7,2–7,5) yra tamsios raudonai rudos spalvos, o smarkiai pašarminti (pH 7,5–8,1) yra labai tamsiai rudi ir net juodi.

## Maistinės savybės
100 g kakavos miltelių:
* energinė vertė – 954 kJ.
* sudėtis:
** angliavandenių 57,90 g;
** riebalų 13,70 g;
** baltymų 19,60 g;
** vandens 3,00 g.
Mikroelementų:

* kalcio 128 mg;
* geležies 13,86 mg;
* fosforo 734 mg;
* magnio 499 mg;
* mangano 3,837 mg;
* natrio 21 mg;
* kalio 1524 mg;
* cinko 6,81 mg.

Kitos medžiagos: kofeinas – 230 mg; teobrominas – 2057 mg.
Išvardintų mineralų daugiausiai yra būtent kakavos milteliuose, o ne šokolado glazūroje ar kakavos svieste.

### Flavonoidai
Kakavos milteliuose yra gausu flavonoidų. Jų kiekis priklauso nuo kakavos apdorojimo būdo ir gali būti iki 10 % miltelių svorio. Vienas iš šių junginių yra flavonolas, kuris laikomas palankiai veikiantis širdies ir kraujagyslių sveikatą, nors tai dar tyrinėjama.

## Taip pat skaitykite
* Šokoladas
* Kakavos sviestas
Djablotenas

**Djablotenas** () – aukščiausias kalnas Dominikoje bei antras pagal aukštį Mažuosiuose Antiluose. Djablotenas yra išsidėstęs šiaurinėje Dominikos salos dalyje, maždaug už 24 km į šiaurę nuo šalies sostinės – Rozo.

Šio vulkaninio kalno aukštis – 1447 m. Nėra užfiksuota nei vieno Djabloteno išsiveržimo ir manoma, kad paskutinis vulkano išsiveržimas įvyko prieš maždaug 30 000 m.

## Nuorodos
* Informacija apie Djabloteną  (anglų k.)
Hugo Lloris

**Ugo Lorisas** (*Hugo Lloris*; g. 1986 m. gruodžio 26 d.) – Prancūzijos futbolininkas, rungtyniaujantis vartininko pozicijoje.

Karjerą pradėjo gimtojo Nicos miesto klube. 2006–2007 m. sezone Lorisas buvo pagrindiniu „OGC Nice“ vartininku. 2008 m. už 8,5 mln. eurų žaidėjas perėjo į Liono klubą, nors juo buvo itin susidomėjęs „AC Milan“.

Ugo Lorisas Prancūzijos rinktinėje debiutavo 2008 m., varžybose prieš Urugvajų. Pasitraukus vartininkui Greguarui Kupė, Lorisas tapo pagrindiniu Prancūzijos vartų sargu, o 2010 m. paskirtas komandos kapitonu.

2022 m. gruodžio 10 d. 2022 m. pasaulio futbolo čempionato rungtynės su Anglija jam tapo 143 rungtynėmis už Prancūziją ir jis tapo šalies rekodininku pagal šį rodiklį.

## Laimėjimai
;Lyon
* Coupe de France: 2011–12 m.
* Prancūzijos futbolo supertaurė: 2012 m.

;
* UEFA Europos U-19 čempionatas: 2005 m.
* Europos futbolo čempionatas: 2 vieta – 2016 m.
* Pasaulio futbolo čempionatas: 2018 m., sidabras – 2022 m.
* UEFA Tautų lyga: 2020–21 m.

;Asmeniniai
* Ligue 1 metų vartininkas: 2008–09, 2009–10, 2011–12 m.

## Dalyvavimas čempionatuose

|}

## Išnašos

## Nuorodos
* 
*
Kim Källström

**Kimas Čelstriomas** (*Kim Källström*; g. 1982 m. rugpjūčio 24 d.) – buvęs Švedijos futbolininkas, saugas. 

## Karjera
Karjerą pradėjo Švedijoje, su „Djurgårdens IF“ klubu du kartus laimėjo Švedijos lygą. Vėliau persikėlė į Prancūziją.

Čelstriomas Švedijos rinktinėje debiutavo 2001 m., varžybose prieš Suomiją.

## Laimėjimai
;Djurgården
* Allsvenskan (2): 2002, 2003 m.
* Švedijos futbolo taurė (1): 2002 m.

;Lyon
* Ligue 1 (2): 2006–07, 2007–08 m.
* Coupe de France (2): 2007–08, 2011–12 m.
* Trophée Des Champions (2): 2006, 2007 m.

;Arsenal
* FA taurė: 2013–14 m.

## Dalyvavimas čempionatuose

|}

## Šaltiniai

## Nuorodos
*
Anders Svensson

**Andersas Gunaras Svensonas** (*Anders Gunnar Svensson*; g. 1976 m. liepos 17 d.) – buvęs Švedijos futbolininkas, saugas.

## Karjera
Karjerą pradėjo „IF Elfsborg“ klube ir po keleto sėkmingų sezonų už 750 tūkst. svarų perėjo į „Southampton FC“ klubą Anglijoje. Ten praleidęs kelis sezonus, Svensonas grįžo į Elfsborgo klubą.

## Rinktinė
Švedijos rinktinėje žaidėjas debiutavo 1999 m. rungtynėse prieš Pietų Afriką. Svensonas sėkmingai žaidė 2002 m. pasaulio čempionate, kur įmušė įvartį į Argentinos vartus, pavojingai atakavo vartus aštuntfinalio varžybose prieš Senegalą.

## Laimėjimai
;IF Elfsborg
* Allsvenskan: 2006, 2012 m.
* Švedijos futbolo taurė: 2001, 2013–14 m.
* Švedijos futbolo supertaurė: 2007 m.

## Dalyvavimas čempionatuose

|}

## Šaltiniai

## Nuorodos
*
Andrijus Piatovas

**Andrijus Valerijovičius Piatovas** (*Андрій Валерійович П’ятов*; g. 1984 m. birželio 28 d.) – Ukrainos futbolininkas, rungtyniaujantis vartininko pozicijoje. Donecko „Šachtar“ klubo žaidėjas.

## Karjera
Karjerą pradėjo Poltavos „Vorsklos“ klube. 2007 m. už 640 tūkst. svarų nupirktas Donecko „Šachtar“ klubo, kuriame tapo pagrindiniu vartininku.

## rinktinė
Piatovas buvo pakviestas į 2006 m. pasaulio čempionatą, bet jame nežaidė. Ukrainos rinktinėje debiutavo 2007 m., o pasitraukus Oleksandrui Šovkovskiui tapo pagrindiniu Ukrainos vartininku.

## Laimėjimai
;Šachtar Doneck
* Ukrainos aukščiausioji lyga: 2008, 2010 m.
* Ukrainos futbolo taurė: 2008 m.
* Ukrainos futbolo supertaurė: 2008, 2010 m.
* UEFA taurė: 2009 m.

## Dalyvavimas čempionatuose

|}

## Išnašos
Ruslanas Rotanis

**Ruslanas Petrovičius Rotanis** (*Руслан Петрович Ротань*; g. 1981 m. spalio 29 d.) – buvęs Ukrainos futbolininkas, rungtyniaujantis dešiniojo arba vidurio saugo pozicijoje.

## Karjera

„Dnìpro“ klubo jaunimo ekipų žaidėjas. Karjerą pradėjo „Dnìpro“ klube, vėliau praleido kelis sezonus Kijevo „Dynamo“, bet 2008 m. grįžo į „Dnìpro“.

## Rinktinė

Rotanis Ukrainos rinktinėje debiutavo 2003 m.

## Laimėjimai
;Dinamo
* Ukrainos aukščiausioji lyga: 2007 m.
* Ukrainos futbolo taurė: 2006, 2008 m.

## Dalyvavimas čempionatuose

|}

## Išnašos
Pakalnių geomorfologinis draustinis

**Pakalnių geomorfologinis draustinis** – saugoma teritorija Utenos rajone, Leliūnų seniūnijoje, geomorfologinis draustinis.

## Apie draustinį
Draustinyje saugomas Baltijos aukštumų lauko moreninių plokščiakalvių ruožo etalonas Aukštaičių aukštumoje. Tai didelė plokščiakalnė, apklota limnoglacialiniais moliais, stačiais šlaitais nusileidžianti į gilius duburius. Draustinio plotas 420 ha. Įsteigtas 1988 m.

Šalia draustinio yra gamtos paveldo objektai – Pakalnių ąžuolas ir Utenio akmuo.

## Šaltiniai

## Nuorodos
* Saugomų teritorijų valstybės kadastras
Christian Wilhelmsson

**Christianas Vilhelmsonas** (*Christian Wilhelmsson*; g. 1979 m. gruodžio 8 d.) – Švedijos futbolininkas, saugas. 

## Karjera

Karjerą pradėjo Švedijoje, 2003 m. persikėlė į RSC Anderlecht (Belgija) ir du kartus tapo čempionu. 

Vėliau Vilhelmsonas žaidė Prancūzijoje, Anglijoje, Ispanijoje, Italijoje, bet nei viename klube netapo pagrindinės sudėties žaidėju. 

2008 m. futbolininkas už 8 mln. eurų perėjo į Saudo Arabijos klubą „Al-Hilal“.

## Rinktinė
2001 m. debiutavo Švedijos rinktinėje.

## Dalyvavimas čempionatuose

|}

## Šaltiniai

## Nuorodos
* Transfermarkt
Balstogės universitetas

**Balstogės universitetas** () – universitetas esantis šiaurės rytų Lenkijoje, Palenkės vaivadijoje, Balstogės mieste. Įkurtas 1997 m. birželio 19 dieną, kai buvo pertvarkytas 1968 m. įkurtas Varšuvos universiteto filialas. Universitete dirba apie 1 500 žmonių, iš viso yra apie 16 000 studentų. Universitete studentai gali mokytis bakalauro, magistro ir doktorantūros studijas, dienine, vakarine ar neakivaizdine studijų forma. Universitete vykdomi įvairūs moksliniai tyrimai naudojant pažangiausias technologijas. Universitetas dalyvauja tarptautinėse studentų mainų programose, kaip kad Erasmus programa, Socrates-Erasmus ir Europos universitetų asociacija. 

2007 m. rugpjūčio 9 d. universitetas atidarė savo filialą Lietuvoje – Vilniaus Ekonomikos-informatikos fakultetą, kur galima studijuoti ekonomiką ir informatiką lenkų kalba.

## Rektoriai

* Adam Jamróz (1997–2002)
* Marek Gębczyński (2002–2005)
* Jerzy Nikitorowicz (2005–2012)
* Leonard Etel (2012 -)

## Fakultetai

* Biologijos
* Chemijos
* Ekonomikos
* Edukologijos
* Istorijos
* Teisės
* Matematikos
* Filologijos
* Fizikos,
* Psichologijos
* Sociologijos
* Teologijos

## Tarptautinis bendradarbiavimas

* Universidade da Beira Interior – Portugalija
* Janka Kupala Grodno State University – Gudija
* Jaroslavl State Pedagogical University – Rusija
* Minsk State Linguistics University – Gudija
* Concordia University – Kanada
* University of Berne – Šveicarija
* Shinshu University – Japonija
* Paris-Sorbonne University (Paris IV) – Prancūzija
* Pierre and Marie Curie University – Parncūzija
* N. A. Niekrasov Kostroma State University – Rusija
* United Institute of Informatics Problems National Academy of Sciences – Gudija


Vaizdas:Katedra Teologii Katolickiej Uniwersytetu w Białymstoku.jpg|Teologijos katedra
Vaizdas:Białystok ul. Warszawska 63, Kamienica pana Trębickiego.jpg|Ekonomikos ir vadybos fakultetas
Vaizdas:Książnica Podlaska budynek w Białymstoku.jpg|Universiteto biblioteka
Vaizdas:Biblioteka Uniwersytecka w Białymstoku fasad.jpg|Universiteto biblioteka
Vaizdas:Dom Partii 2.jpg|Filologijos ir istorijos-sociologijos fakuletatas
Vaizdas:Dom Partii.jpg|Filologijos ir istorijos-sociologijos fakuletatas
Pakalnių ąžuolas

**Pakalnių ąžuolas** – botaninis Lietuvos gamtos paveldo objektas, 1960 m. paskelbtas saugomu. Auga Pakalnių kaime, Leliūnų seniūnijoje, Utenos rajone. Medžio rūšis – paprastasis ąžuolas (*Quercus robur* L.). Ąžuolo kamieno apimtis 1,3 metro aukštyje – 530 cm, aukštis – 22 m. Medis viršijo gamtinę brandą ir yra rezignacijos fazėje.

## Nuorodos
* Saugomų teritorijų valstybės kadastras  
* Paminkliniai medžiai Lietuvoje
Jonavos III tvenkinys

**Jonavos III tvenkinys** arba **Gulbių tvenkinys** – tvenkinys Lietuvoje, telkšantis Jonavos miesto šiaurinėje dalyje. Įrengtas patvenkus Neries dešinįjį intaką Varnakos upelį 2,3 km nuo jo žiočių. Tvenkinio ilgis iš šiaurės į pietus – 0,56 km, plotis – iki 0,16 km. Altitudė 63 m. Vakarinis krantas aukštas, kiti – žemi. Vakarinis ir šiaurinis krantai apaugę medžiais. Pasroviui iškart telkšo Jonavos II tvenkinys, priešsroviui – Jonavos IV tvenkinys. Priklauso Neries mažųjų intakų (su Nerimi) baseinui. Tvenkinio kodas – 12050391,  plotas – 6,4 ha. Sudarytas 1982 m.

2008 m. III tvenkinys buvo išvalytas pagal Jonavos rajono savivaldybės projektą „Varnakos upelio baseino dalies, esančios Jonavos mieste, išvalymas ir sutvarkymas“: sustabdytas eutrofikacijos (vandens „žydėjimo“) procesas tvenkinyje, sutvarkytas kraštovaizdis, pakrantės. Pietinėje pakrantėje įrengtas paplūdimys.

Šalia Jonavos III tvenkinio yra Tvenkinio, Smėlio, Juodmenos gatvės.

## Taip pat skaitykite

* Jonavos I tvenkinys
* Jonavos II tvenkinys
* Jonavos IV tvenkinys

## Šaltiniai

* Tvenkinių katalogas. Aplinkos apsaugos ministerija. Kaunas, 1998

## Nuorodos

* Sąrašas:Lietuvos tvenkiniai
* Jonavos III tvenkinys ''Gamtos kataloge''
* Jonavos tvenkinių valymas
Nernsto lygtis

**Nernsto lygtis** – elektrochemijos lygtis, kuri susieja pusiausvyrinį redukcijos potencialą su standartiniu elektrodo potencialu, temperatūra, aktyvumu ir reakcijos koeficientu elektrocheminėje ląstelėje. Ji taip pat gali būti naudojama ir norint nustatyti elektrocheminės ląstelės įtampą. Lygtis pavadinta vokiečių fizikinės chemijos mokslininko Walter Nernst garbei, kuris pirmasis ją suformulavo.

## Išraiška
: 
E_\text{cell} = E^{\ominus}_\text{cell} - \frac{RT}{zF} \ln Q
 &nbsp;&nbsp; (pilnas ląstelės potencialas)
kur
* *E*cell yra ląstelės potencinė (elektrovara)
* *E*ocell yra standartinis ląstelės potencialas stebimoje temperatūroje.
* *R* yra universalioji dujų konstanta: *R* = 8.314&thinsp;472(15) J&thinsp;K&minus;1&thinsp; mol&minus;1
* *T* yra absoliutinė temperatūra
* *F* yra Faradėjaus konstanta: *F* = 9.648&thinsp;533&thinsp;99(24)×104 C&thinsp; mol&minus;1
* *z* yra elektronų molių skaičius ląstelės reakcijoje.
* *Q* yra reakcijos koeficientas.

Kambario temperatūroje (25 °C), *RT/F* gali būti laikoma kaip konstanta ir keičiama į 25.693&nbsp;mV ląstelėms.

Nernsto lygtis yra dažnai išreiškiama logaritmu su pagrindu 10:

: 
E = E^0 - \frac{0.05916\mbox{ V}}{z} \log_{10}\frac{a_\text{Red}}{a_\text{Ox}}.


Nernsto lygtis yra naudojama fiziologijoje rasti elektriniam ląstelės membranos potencialui su atžvilgiu į vieną joną.

## Taip pat skaitykite
* Goldmano lygtis
* Membranos potencialas
Jonavos II tvenkinys

**Jonavos II tvenkinys** arba **Lakštingalų tvenkinys** – tvenkinys plytintis Jonavoje, miesto centrinėje dalyje. Įrengtas patvenkus Varnaką (Neries dešinysis intakas) 1,9 km nuo jos žiočių. Priklauso Neries mažųjų intakų (įskaitant Nerį) baseinui. Jonavos II tvenkinio kodas – 12050392,  plotas – 2,3 ha. Tvenkinio ilgis iš šiaurės į pietus – 0,36 km, plotis – iki 0,1 km. Altitudė 56 m. Krantai aukštoki. Pasroviui už 70 m telkšo Jonavos I tvenkinys, priešsroviui – iškart Jonavos III tvenkinys. Vakarinis krantas apaugęs medžiais. Tvenkinį pietuose riboja Žemaitės g., šiaurėje – Smėlio g., rytuose – gyvenamasis Lakštingalų daugiabučių rajonas. Vakarinėje dalyje įteka Juodmena.

2006–2008 m. II tvenkinys buvo valomas ir tvarkomas pagal Jonavos rajono savivaldybės projektą „Varnakos upelio baseino dalies, esančios Jonavos mieste, išvalymas ir sutvarkymas“.

## Taip pat skaitykite

* Jonavos I tvenkinys
* Jonavos III tvenkinys
* Jonavos IV tvenkinys

## Šaltiniai

## Nuorodos

* Sąrašas:Lietuvos tvenkiniai
* Jonavos II tvenkinys ''Gamtos kataloge''
* Jonavos tvenkinių valymas
Rokas (pavardė)

**Rokas** − lietuviška vyriškos giminės pavardė.

Šios pavardės moteriškosios giminės formos yra: Rokienė (ištekėjusi moteris) ir Rokaitė (mergautinė pavardė).

Pavardę turi šie garsesni asmenys:

* Juozas Rokas (g. 1956) – Ignalinos politikas;
* Sigitas Rokas (g. 1981) – lektorius, investuotojas;
* Steponas Rokas (1928-1985) – profesorius, habilituotas daktaras.
Artiomas Milevskis

**Artiomas Volodimirovičius Milevskis** (*Артем Володимирович Мілевський*; g. 1985 m. sausio 12 d.) – iš Baltarusijos kilęs Ukrainos futbolininkas, puolėjas.

## Karjera
Nuo pat karjeros pradžios Milevskis rungtyniavo Kijevo „Dinamo“ klube.

## Rinktinės
Atstovavo Baltarusijos U-16 rinktinei, bet vėliau gavo Ukrainos pilietybę.

Ukrainos rinktinėje debiutavo 2006 m., pasaulio čempionato varžybose prieš Saudo Arabiją.

## Laimėjimai
;Dinamo
* Ukrainos aukščiausioji lyga: 2003, 2004, 2007, 2009 m.
* Ukrainos futbolo taurė: 2003, 2005, 2006, 2007 m.
* Ukrainos futbolo supertaurė: 2004, 2006, 2007, 2009, 2011 m.
;Asmeniniai
* Ukrainos metų futbolininkas: 2008, 2009 m.

## Dalyvavimas čempionatuose

|}

## Išnašos
Przemysław Tytoń

**Pšemyslavas Tytonis** (*Przemysław Tytoń*; g. 1987 m. sausio 4 d.) – Lenkijos futbolininkas, vartininkas.

## Karjera
Karjerą pradėjo „Górnik Łęczna“ klube, bet šiam iškritus iš aukščiausios lygos, perėjo į „Roda JC“ klubą. Ten buvo atsarginiu vartininku, bet 2010 m. pagrindiniam vartininkui gavus traumą, užėmė jo poziciją.

2011 m. perėjo į PSV Eindhoven.

## Rinktinė
2009 m. debiutavo Lenkijos rinktinėje rungtynėse prieš Suomiją. 

2012 m. Europos čempionate pasirodė aikštėje vietoje raudoną kortelę gavusio vartininko Voicecho Ščensno ir atrėmė Giorgo Karagunio smūgiuotą 11 m baudinį.

## Laimėjimai
;PSV Eindhoven
* Nyderlandų futbolo taurė: 2012 m.

## Dalyvavimas čempionatuose

|}

## Išnašos

## Nuorodos
* 
*
Viačeslavas Malafejevas

**Viačeslavas Aleksandrovičius Malafejevas** (*Вячеслав Александрович Малафеев*; g. 1979 m. kovo 4 d.) – Rusijos futbolininkas, rungtyniaujantis vartininko pozicijoje. Ilgametis Sankt Peterburgo „Zenit“ klubo žaidėjas.

Nuo pat karjeros pradžios rungtyniavo „Zenite“. Pradžioje Malafejevas buvo Romano Berezovskio dubleris, bet 2001 m. šiam palikus klubą, tapo pagrindiniu vartininku.

Viačeslavas Malafejevas Rusijos rinktinėje debiutavo 2003 m., varžybose prieš Velsą. Kaip atsarginis vartininkas dalyvavo 2004 m. Europos čempionate, bet buvo priverstas pasirodyti aikštėje, kuomet raudoną kortelę gavo Sergejus Ovčinikovas. Vėliau dėl pagrindinio vartininko pozicijos Malafejevas konkuravo su Igoriu Akinfejevu.

## Laimėjimai
;Zenit
* Rusijos futbolo taurė: 1999, 2010 m.
* Rusijos futbolo lygos taurė: 2003 m.
* Rusijos Premjer lyga: 2007, 2010, 2011–12, 2014–15 m.
* Rusijos futbolo supertaurė: 2008, 2011 m.
* UEFA taurė: 2008 m.
* UEFA supertaurė: 2008 m.

## Dalyvavimas čempionatuose

|}

## Išnašos

## Nuorodos
*
Balstogės Liudviko Zamenhofo centras

**Balstogės Liudviko Zamenhofo centras** (, ) – visuomeninis kultūros centras esantis Balstogės mieste *ul. Warszawska 19* gatvėje. Centras buvo įkurtas 2009 m., kai čia liepos 25 d. – rugpjūčio 1 d. vyko 94-asis Pasaulinis Esperanto kongresas. Oficialiai centras lankytojams buvo atidarytas 2009 m. liepos 21 dieną. Iš pradžių centras priklausė Balstogės miesto kultūros centrui, bet nuo 2011 m. jis tapo nepriklausomas. Centre eksponuojama dalis detalių iš Liudviko Zamenhofo gyvenimo, taip pat čia vyksta įvairios kitos ekspozicijos, koncertai, filmų peržiūros ir teatrų pasirodymai. 2010 m. gegužės 12 d. centre buvo atidaryta biblioteka, kurioje yra daug knygų esperanto kalba.

## Informacija

* Darbo laikas: 10:00-17:00
* Tel.: 85 67 67 367
* Faksas: 85 67 67 369
* El. paštas: centrum@centrumzamenhofa.pl


Vaizdas:The Ludwik Zamenhof Center, Białystok.JPG|L. Zamenhofo centras
Vaizdas:Clz front.jpg|L. Zamenhofo centras
Vaizdas:Clz expo.jpg|Centro ekspozicija
Vaizdas:L. Zamenhof Białystok.JPG|Paminklinė lenta Liudvikui Zamenhofui


## Nuorodos

* Centro tinklalapis .
Pasaulinis Esperanto kongresas

**Pasaulinis Esperanto kongresas** () – kongresai vyksta kiekvienais metais nuo 1905 m. išskyrus I ir II pasaulinius karus. Pasaulinė Esperanto asociacija organizuoja šiuos kongresus nuo 1920 metų. Vidutiniškai kongresuose dalyvauja apie 2000 žmonių iš 60 skirtingų pasaulio šalių. Kongresas dažniausiai vyksta kiekvienų metų liepos pabaigoje ir rugpjūčio pradžioje, dažniausiai 8 dienas. 2005 m. kongresas vyko Lietuvoje, Vilniuje, kur dalyvavo 2235 dalyviai.

## Kongresai

## Nuorodos

* Kongresų nuotraukos;
* 2012 m. tinklalapis ;
* 2011 m. tinklalapis ;
* 2010 m. tinklalapis ;
* 2009 m. tinklalapis ;
* 2008 m. tinklalapis ;
* 2007 m. tinklalapis ;
* 2006 m. tinklalapis .
Igoris Denisovas

**Igoris Vladimirovičius Denisovas** (*Игорь Владимирович Денисов*; g. 1984 m. gegužės 17 d.) – Rusijos futbolininkas, rungtyniaujantis besiginančiojo saugo pozicijoje.

Nuo pat profesionalo karjeros pradžios 2001 m. iki 2013 m. Denisovas rungtyniavo „Zenit“ klube.

Rusijos rinktinėje debiutavo 2008 m., varžybose prieš Vokietiją.

## Laimėjimai
;Zenit
* Rusijos Premjer lyga: 2007, 2010 m.
* Rusijos futbolo supertaurė: 2008, 2011 m.
* Rusijos futbolo taurė: 2010 m.
* UEFA taurė: 2008 m.
* UEFA supertaurė: 2008 m.
;Lokomotiv
* Rusijos Premjer lyga: 2017–18 m.
* Rusijos futbolo taurė: 2016–17, 2018–19 m.

## Dalyvavimas čempionatuose

|}

## Išnašos

## Nuorodos
*